רענן פררה

רענן (ניסים) פררה (נולד ב־6 בפברואר 1976) הוא במאי, כותב, יוצר ושחקן ישראלי.

ביוגרפיה
פררה נולד וגדל בבת-ים. הוא בוגר מגמת תיאטרון בתיכון "עירוני א'" לאומנויות בתל אביב, בוגר בית הספר למשחק של סמינר הקיבוצים ובוגר משחק מול מצלמה בהנחיית רות דייכס.

בשנת 2010 זכה פררה בפרס השחקן הטוב ביותר בפסטיבל עכו (יחד עם השחקן רועי נווה) על משחקו בהצגה "fade - מופע הפרידה של רענן פררה ורועי נווה", מופע שיצר וכתב פררה יחד עם נווה בבימויו של משה בן שושן. ההצגה הקומית זכתה לשבחים רבים והוצגה בתיאטרון תמונע בתל אביב עד סוף שנת 2013.

בין עבודותיו במסגרת לימודיו בבית הספר למשחק במכללת סמינר הקיבוצים שיחק פררה ב"חלום ליל קיץ" של שייקספיר בבימויו של שמואל וילוז'ני בתפקיד ערב האורג, ב"בית המלאכה" בבימויו של דניאל הורוביץ בתפקיד אדון לאון וב"דרוש שחקן" בבימויה של יעל רונן שאף הוצג בפסטיבל ירושלים.

בשנת 2001, כשסיים את לימודיו, שיחק פררה ב"געגועים" בבימויו של יגאל עזרתי בתיאטרון הערבי עברי ביפו. ההצגה המקורית זכתה בפרס התיאטרון הישראלי להצגת הפרינג' הטובה ביותר (2002-2001) ורצה במשך שנים רבות בארץ וברחבי העולם.

בשנת 2002 שיחק פררה ב"גברים בשמש", בבימויו של מוניר בכרי, בתיאטרון הערבי עברי ביפו.

בשנת 2004 שיחק פררה ב"סיפור גן חיות" של אדוארד אלבי שהועלה בתיאטרון צוותא בתל אביב בבימויו של דני הורביץ.

במהלך השנים שיחק בהצגות ילדים ונוער במופעי חנוכה ובתיאטראות השונים, ביניהם: תיאטרון הקיבוץ, המדיטק בחולון, תיאטרון מופע, תיאטרון גושן, תיאטרון ארצי לילדים ולנוער, ציפי מייזלר הפקות ועוד.
בשנת 2006 הנחה פררה את טקס פרס "קיפוד הזהב" שהתקיים בתיאטרון צוותא וב-2008 השתתף בסדרת הטלוויזיה הקומית "קוויקי" שיצרו אמיר דוליצקי, נועה פניני וזאב קלאתי. הסדרה עלתה לשידור בביפ ובערוץ 2.

במקביל, החל בשנת 2004 לכתוב ולביים לילדים ולנוער. פררה התחיל לעבוד יחד עם משה בן שושן, אותו הכיר במסגרת לימודיהם במכללת "סמינר הקיבוצים" והשניים כתבו וביימו יחד הפקות רבות במהלך השנים.

בשנת 2018 זכה רענן פררה בפרס הבמה מטעם אסיטז' להצגת הילדים של השנה (יחד עם שותפו משה בן שושן) בטקס שהתקיים בתיאטרון הקאמרי להצגה "תמונה של מדינה" אותה כתבו וביימו השניים לתיאטרון ארצי לילדים ולנוער. כמו כן ההצגה זכתה בפרס הכוריאוגרפיה (עוז מורג) והווידאוארט (ניתאי שלם, סיון פרסלר) הטובים ביותר.

יצירות שנכתבו ועובדו יחד עם בן שושן:
 "אבקת הקסם" - מחזה מקורי אשר נכתב למחול עבור תיאטרון גושן בבימויו (2004,2009).
"אליס בארץ הפלאות" - עיבוד חדש לספרו של לואיס קרול וביימו בתיאטרון הארצי לנוער בשיתוף להקת המחול פרסקו לכוריאוגרפיה של יורם כרמי (2005).
"מקהלה עליזה" - מחזה מקורי על פי שיריה של לאה נאור שהועלה בבימוים בתיאטרון מופע (2005)
"מסביב לעולם" - עיבוד מודרני לספרו של ז'ול ורן "מסביב לעולם ב-80 יום" וביימו בתיאטרון הארצי לנוער בשיתוף להקת המחול פרסקו (2007).
"המפוזר מכפר אז"ר" - ביימו מחזמר על פי סיפרה של לאה גולדברג לעיבוד של אורלי ישועה שוורצברג בתיאטרון הארצי לנוער (2008).
"שלגיה ושבעת הגמדים" של להקת הפלמנקו הישראלית קומפס (2009).
"אלאדין ומנורת הקסמים" - עיבדו וביימו עבור תיאטרון אורנה פורת לילדים ולנוער (2010). 
באותה שנה כתבו וביימו את "מלך החיות" בהשראת סיפוריו ושיריו של עודד בורלא בתיאטרון הקיבוץ ותיאטרון מופע.
 "פינוקיו" עיבוד חדש לספרו של קרלו קולודי שכתב וביים פררה, ללהקת הבלט פאנוב אשדוד (2011)
"על ניסים ונפלאות" השניים ביימו הצגה על פי סיפרה של לאה גולדברג לעיבוד של המחזאית שירילי דשא בתיאטרון ארצי לילדים ולנוער. ההצגה זכתה ב-2012 בפרס המחזה הטוב ביותר (לשירילי דשא) ובפרס שחקן המשנה הטוב ביותר (לפיודור מקרוב) בטקס פרסי הבמה לילדים ונוער שהתקיים ב"הבימה".
השניים עיבדו את סיפרה רב המכר של רבקה מגן "לרקוד עם עדן" בבימוים בתיאטרון אורנה פורת לילדים ולנוער בשיתוף תאטרון מחול ענבל
באותה שנה שימש פררה כעורך תסריט ובמאי של סדרה חדשה לילדים "החברים של...גילי בא לבקר" בכיכובם של גיל ורנר ונירית אהרוני שעלתה להוט vod
בשנת 2012 ביים פררה יחד עם בן שושן את "ארץ הגרביים האבודים" למחזה של שי להב ויוני זיכהולץ לפסטיבל חיפה להצגות ילדים בחיפה בשיתוף תיאטרון הקיבוץ
השניים ביימו והיו שותפים לעיבוד, יחד עם המחזאית שירילי דשא, להצגה "פוליאנה וג'ימי", על פי רב המכר "פוליאנה" בתיאטרון ארצי לילדים ולנוער
השניים עיבדו וביימו את "נסיך מצרים" בו מגוללים את סיפורו של משה ובני ישראל בהשתתפות שחקנים ורקדנים, במופע המשלב וידאו ארט בתיאטרון ארצי לילדים ולנוער
פררה ובן שושן אף שיתפו באותה שנה פעולה עם להקת המחול "קמע" וכתבו עבורם מופע תיאטרון מחול לילדים בשם "חלום של צעצוע" לבימוי של יאיר שרמן וכוריאוגרפיה של אור אבוהב
בשנת 2013 ביימו פררה ובן שושן בתיאטרון "גושן" את "מלך היער" מחזמר מקורי מאת יאקי מחרז ז"ל למוזיקה של שי אלון. ההצגה זכתה בפרס התפאורה, התלבושות, המוזיקה והכוריאוגרפיה הטובים ביותר בטקס פרסי הבמה לילדים ונוער שהתקיים באותה שנה ב"הבימה".
השניים כתבו וביימו את "החתול במגפי הקסם" עיבוד מקורי ל"החתול במגפיים" בשילוב להקת הפלמנקו הישראלית "קומפאס" בהפקה משותפת עם תיאטרון ארצי לילדים ולנוער.(2013)
בשנת 2014 ביימו את "סוד הגן הנעלם" על פי ספרה המפורסם של פרנסס הודג'סון ברנט למחזה של דפנה אנגל ושי להב בתיאטרון הקיבוץ.
השניים גם ביימו באותה שנה את היצירה "דורותי" שהיא עיבוד המשלב תיאטרון מחול ואנימציה ל"קוסם מארץ עוץ" בתיאטרון ארצי לילדים ונוער בשיתוף קבוצת המחול פרסקו- יורם כרמי
בשנת 2015 השניים כתבו יצרו וביימו את המחזמר "נרקיס מלך הביצה" בהשראת סיפרו של לוין קיפניס בהפקת תיאטרון גושן
השניים יצרו, כתבו וביימו את "שוליית הקוסם" בתיאטרון מופע בשיתוף להקת המחול הקיבוצית לכוריאוגרפיה של רוני ברנדשטטר
השניים ביימו וליווי דרמטורגית את ההצגה "חבר מכוכב אחר" על פי מחזה של דפנה אנגל בתיאטרון ארצי לילדים ונוער (2015)
השניים יצרו וביימו מחזה מקורי פרי עטם על גירוש ספרד "הלילה האחרון בטולדו" בתיאטרון ארצי לנוער ולהקת הפלמנקו הישראלית "קומפאס"(2015)
השניים ביימו וליוו דרמטורגית את "אי המטמון" בעיבודו של המחזאי, הסופר והסאטיריקן אפריים סידון בתיאטרון אורנה פורת לילדים ונוער.(חנוכה 2015)
פררה ובן שושן ביימו את "מר זוטא ועץ התפוחים" על פי הספר המצליח של אורית רז למחזה של צביקה קורמן כרמון. (2016)
פררה ובן שושן ביימו את "מייד אין יזרעאל" למחזה של יאקי מחרז ז"ל בתיאטרון השעה הישראלי (2017)
השניים כתבו וביימו את "הדגל שלי" הפקת תיאטרון מחול עם להקת המחול הקיבוצית ותיאטרון הקיבוץ (2017)
השניים כתבו, יצרו וביימו את "תמונה של מדינה" עבור תיאטרון ארצי לילדים ולנוער. ההצגה זכתה בפרס הצגת השנה לילדים לשנת 2018 בטקס פרס הבימה שהתקיים בקאמרי מטעם אסיטז'.
השניים ביימו את ההצגה "הדולפין" למחזה של דפנה אנגל ושי להב משירי גידי גוב גזוז ודודה בתיאטרון השעה הישראלי (2018)
השניים עיבדו יחד עם המחזאים אורלי ישועה ויהונתן שוורצברג את הספר "אל עצמי" של גלילה רון פדר וביימו את ההצגה בתיאטרון ארצי לילדים ולנוער (2018)
השניים כתבו וביימו את "גבירתי הרקדנית" בהשראת "גבירתי הנאווה" לכוריאוגרפיה של מיכל שי בתיאטרון השעה הישראלי (2019)
השניים עיבדו יחד עם המחזאית דפנה אנגל את סיפרו של יורם טהרלב "הדודה שלי מרחוב הנביאים" וביימו את ההצגה בתיאטרון השעה הישראלי (2019)
השניים ביימו את ההצגה "אורה הכפולה" לעיבוד חדש של המחזאי עידו ריקלין בתיאטרון ארצי לילדים ולנוער (חנוכה 2019)
השניים כתבו מחזה מקורי, יחד עם המחזאית דפנה אנגל, על סיפור חייו של לואי ברייל בשם "נקודות של אור" וביימו את ההצגה בתיאטרון השעה הישראלי (2020)
השניים עיבדו וביימו את "היפה והחיה" בתיאטרון אורנה פורת לילדים ונוער (2021)

קישורים חיצוניים
 
 

בוגרי תיכון עירוני א' (תל אביב)
בוגרי בית הספר למשחק של סמינר הקיבוצים
במאי תיאטרון ישראלים
שחקני תיאטרון ישראלים
ישראלים שנולדו ב-1976